Hver aften i 2017 bliver den karakteristiske røde ringgadebro oplyst, når solen går ned. Det sker som et led i fejringen af 2017.

Annonce

200 lamper kommer fra 12. januar 2017 til at oplyse den karakteristiske røde ringgadebro, som går over godsbanearealet. Broen fra 1938 bliver simpelthen badet i lys.

<p>Foto: Michael Harder</p>

Men det bliver forskellige farver hver dag, for lyset kommer fra en kamera registrering af himlens farver i et givent tidsrum, hvor solen går ned.

<p>Foto: Michael Harder</p>

Himlens farver analyseres via et software og distribueres til lamperne, så broens syv buer bliver iklædt naturens egen lyssætning. Værket hedder Hesitation of Light og er lavet af den århusbaserede kunstner Signe Klejs, der fik tilbudt opgaven at skabe et værk, der kunne sætte fokus på godsbaneområdet og den nye bydel, Aarhus K.

Annonce

Kunstværk

Ringgadebroens nye udtryk er et kunstværk og en del af fejringen af 2017. Men værket bliver ikke kun en del af 2017. Lyskastningen fortsætter de kommende seks år med finansiering fra Aarhus Kommune.

»Jeg ville forfærdelig gerne være en del af ringgadeprojektet, for her kan man da om noget få en skala etableret,« siger kunstneren Signe Klejs, der aldrig har arbejdet i så stor skala før.

»Jeg arbejder meget gerne i det offentlige rum, hvor kunsten kommer alle til glæde, og ikke kun de der finder frem til udstillingerne,« forklarer hun yderligere.